CELEX: 32017D1239
Language: et
Date: 2017-07-06 00:00:00
Title: Komisjoni rakendusotsus (EL) 2017/1239, 6. juuli 2017, Etioopia tunnustamise kohta vastavalt Euroopa Parlamendi ja nõukogu direktiivile 2008/106/EÜ seoses meremeeste väljaõppe- ja diplomeerimissüsteemidega (teatavaks tehtud numbri C(2017) 4555 all) (EMPs kohaldatav tekst )

8.7.2017   
            
            
               ET
            
            
               Euroopa Liidu Teataja
            
            
               L 177/43
            
         KOMISJONI RAKENDUSOTSUS (EL) 2017/1239,
   6. juuli 2017,
   Etioopia tunnustamise kohta vastavalt Euroopa Parlamendi ja nõukogu direktiivile 2008/106/EÜ seoses meremeeste väljaõppe- ja diplomeerimissüsteemidega
   
      
         (teatavaks tehtud numbri C(2017) 4555 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 19. novembri 2008. aasta direktiivi 2008/106/EÜ meremeeste väljaõppe miinimumtaseme kohta, (1) eriti selle artikli 19 lõiget 3,
   ning arvestades järgmist:
   
               (1)
            
            
               Direktiivi 2008/106/EÜ kohaselt võivad liikmesriigid otsustada kinnitamise teel tunnustada kolmandate riikide poolt meremeestele välja antud asjakohaseid pädevus- või kutsetunnistusi, tingimusel et komisjon on asjaomast kolmandat riiki tunnustanud. Kõnealused kolmandad riigid peavad täitma kõiki nõudeid, mis on kehtestatud Rahvusvahelise Mereorganisatsiooni 1978. aasta meremeeste väljaõppe, diplomeerimise ja vahiteenistuse aluste rahvusvahelises konventsioonis (edaspidi „STCW konventsioon“).
            
         
               (2)
            
            
               Vastavalt 9. jaanuari 2014. aasta ja 5. novembri 2014. aasta kirjades taotlesid Luksemburg ja Küpros Etioopia tunnustamist. Pärast kõnealuste taotluste saamist võttis komisjon Etioopia ametiasutustega ühendust sooviga hinnata Etioopia vastavaid väljaõppe- ja diplomeerimissüsteeme, et kontrollida, kas Etioopia täidab STCW konventsiooni nõudeid ja kas meremeeste tunnistustega seotud pettuse vältimiseks on võetud asjakohased meetmed. Selgitati, et hindamisel võetakse arvesse tulemusi, mida Euroopa Meresõiduohutuse Ameti (edaspidi „amet“) eksperdid on saanud Etioopias faktide kontrollimise käigus.
            
         
               (3)
            
            
               Komisjon hindas Etioopia väljaõppe- ja diplomeerimissüsteeme 2015. aasta oktoobris tehtud kontrollkäikude tulemuste alusel. Kõnealuses hinnangus tegi komisjon kindlaks mitu valdkonda, millega Etioopia ametiasutustel oli vaja nõuetekohaselt tegeleda, sealhulgas õppekavade ja koolituskursuste heakskiitmise, koolitamisega laeva pardal ning diplomeerimise ja kinnitamisega seotud puudused.
            
         
               (4)
            
            
               2016. aasta mais esitasid Etioopia ametiasutused vabatahtliku parandusmeetmete kava, mida nad täiendasid 2016. aasta juulis, oktoobris ja detsembris.
            
         
               (5)
            
            
               Konkreetselt on Etioopia võtnud vastu uued õigusaktid, milles käsitletakse komisjoni hinnangus kindlaks tehtud puudusi siseriiklikes õigusnormides, samuti on ta ajakohastanud oma haldus- ja mereharidusasutuste kvaliteedimenetlusi ning mereharidusasutuste õppekavasid ja väljaõppeprogramme.
            
         
               (6)
            
            
               Kogu kättesaadava teabe põhjal järeldas komisjon, et Etioopia ametiasutused on võtnud meetmeid, et viia Etioopia meremeeste väljaõppe- ja diplomeerimissüsteemid vastavusse STCW konventsiooni nõuetega, sealhulgas nõuetekohaste tõendavate dokumentide esitamist käsitleva sättega.
            
         
               (7)
            
            
               2017. aasta aprillis esitas komisjon Etioopia ametiasutustele hindamisaruande, mis põhines 2016. aasta oktoobri kontrollkäigu tulemustel ja milles võeti arvesse ajakohastatud parandusmeetmete kava.
            
         
               (8)
            
            
               Hindamise lõpptulemustest nähtub, et Etioopia täidab STCW konventsiooni nõudeid ja on lahendanud kõik kindlakstehtud puudused, kuna riik on võtnud asjakohased meetmed meremeeste tunnistustega seotud pettuse vältimiseks.
            
         
               (9)
            
            
               Liikmesriikidele esitati aruanne hindamise tulemuste kohta.
            
         
               (10)
            
            
               Käesoleva otsusega ettenähtud meede on kooskõlas laevade põhjustatud merereostuse vältimise ja meresõiduohutuse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 2008/106/EÜ artikli 19 kohaldamisel tunnustatakse Etioopiat seoses meremeeste väljaõppe- ja diplomeerimissüsteemidega.
   Artikkel 2
   Käesolev otsus on adresseeritud liikmesriikidele.
   
      Brüssel, 6. juuli 2017
      
         
            Komisjoni nimel
         
         
            komisjoni liige
         
         Violeta BULC
      
   
   
      (1)  ELT L 323, 3.12.2008, lk 33.